**Riscul inocenţei**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De viaţa asta chiar mi-e silă

nevinovatu-i cel mai vinovat

ajunge Doamne nu ţi-e milă

de ce nu-i dragostea bărbat

Nevinovatu-i cel mai vinovat

şi păcătosu-i pururi fericit

că veşnicia s-a născut la sat

dar tot acolo-a şi murit

Şi păcătosu-i pururi fericit

ajunge Doamne nu ţi-e milă

autoportret pe lamă de cuţit

de viaţa asta chiar mi-e silă

Nevinovatu-i cel mai vinovat

şi merită cu dragoste scuipat

Costel Zăgan, CEZEISME II